Document ID: 32006D0393

ΑΠΌΦΑΣΗ ΤΗΣ ΕΠΙΤΡΟΠΉΣ
της 31ης Μαΐου 2006
σχετικά με τον ορισμό του κοινοτικού εργαστηρίου αναφοράς για τον αφθώδη πυρετό
[κοινοποιηθείσα υπό τον αριθμό Ε(2006) 2069]
(Κείμενο που παρουσιάζει ενδιαφέρον για τον ΕΟΧ)
(2006/393/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και την τροποποίηση της οδηγίας 92/46/ΕΟΚ (1), και ιδίως το άρθρο 69 παράγραφος 1,
Εκτιμώντας τα ακόλουθα:
(1)
Η οδηγία 2003/85/ΕΚ προβλέπει τον ορισμό του κοινοτικού εργαστηρίου αναφοράς για τον αφθώδη πυρετό. Η Επιτροπή, σε στενή συνεργασία με τα κράτη μέλη, πραγματοποίησε πρόσκληση υποβολής προσφορών για την επιλογή του εν λόγω κοινοτικού εργαστηρίου αναφοράς, λαμβάνοντας υπόψη τα κριτήρια της τεχνικής και επιστημονικής ικανότητας και την εμπειρογνωμοσύνη του προσωπικού.
(2)
Ελήφθησαν επίσης υπόψη οι πρόσθετες απαιτήσεις για τον ορισμό επίσημων εργαστηρίων που καθορίζονται στο άρθρο 12 παράγραφος 2 του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2).
(3)
Ύστερα από την ολοκλήρωση της διαδικασίας επιλογής, το επιλεχθέν εργαστήριο -το Ινστιτούτο για την Υγεία των Ζώων (Institute for Animal Health), Pirbright Laboratory, χορηγός του οποίου είναι το Συμβούλιο Έρευνας στον τομέα της βιοτεχνολογίας και της βιολογίας [Biotechnology and Biological Sciences Research Council (BBSRC)]- πρέπει να οριστεί ως το κοινοτικό εργαστήριο αναφοράς για τον αφθώδη πυρετό για περίοδο πέντε ετών.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το Ινστιτούτο για την Υγεία των Ζώων (Institute for Animal Health), Pirbright Laboratory, του Συμβουλίου Έρευνας στον τομέα της βιοτεχνολογίας και της βιολογίας [Biotechnology and Biological Sciences Research Council (BBSRC)] στο Ηνωμένο Βασίλειο, ορίζεται ως το κοινοτικό εργαστήριο αναφοράς για τον αφθώδη πυρετό για περίοδο πέντε ετών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
2. Οι κανόνες που ορίζουν τις αρμοδιότητες και τα καθήκοντα του κοινοτικού εργαστηρίου αναφοράς που αναφέρεται στην παράγραφο 1 περιλαμβάνονται στο παράρτημα XVI της οδηγίας 2003/85/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 31 Μαΐου 2006.

Labels: 7
6